Source: http://primarph.ro/sport?page=2
Timestamp: 2019-02-18 06:29:46+00:00

Document:
Ploiesti: Comisie de lucru pentru rezolvarea situatiei de la Hipodrom
La capătul unei discuţii ce a durat mai bine de o oră, principala decizie a fost aceea de a se constitui o comisie de lucru care se va întruni regulat în următoarea perioadă pentru a rezolva, pas cu pas, problemele existente la hipodrom. Din această comisie vor face parte directorul CSM Ploieşti, Cezar Stoichiciu, reprezentanţii Complexului Hipodrom, Claudiu Coman şi Cătălin State, reprezentanţii proprietarilor de cai, Marian Manea şi Tiberiu Nan, un reprezentant al Agenţiei Naţionale pentru Zootehnie, unul al Regiei Naţionale a Pădurilor, unul din partea Serviciului Achiziţii Publice al Primăriei Ploieşti şi câte unul din partea serviciilor economic şi juridic ale CSM Ploieşti. Prima şedinţă de lucru a comisiei a fost stabilită pentru joi, 19 ianuarie.
Ploiesti: Gimnastele de la CSM, vicecampioane nationale la junioare
La Campionatele Naţionale de Gimnastică Ritmică rezervate Junioarelor şi Senioarelor, ce au fost găzduite de Sala Polivalentă din Bucureşti şi au fost organizate de Ministerul Tineretului şi Sportului şi Federaţia Română de Gimnastică Ritmică, gimnastele de la CSM Ploieşti au devenit vicecampioane nationale!
Denisa Stoian, Livia Harcan, Delia Gheorghe şi Ana Toma, au avut evoluţii foarte bune în cele două zile de concurs, principala performanţă fiind titlul de Vicecampioane Naţionale la Categoria Junioare, obţinut sâmbătă. Tot în prima zi, Denisa Stoian a ocupat locul al IV-lea, iar Livia Harcan a venit imediat după ea în concursul la individual compus, rezultate datorită cărora ambele s-au calificat la Cupa României, ce va avea loc pe data de 2 noiembrie, tot în Sala Polivalentă, din Bucureşti.
Sportivele de la CSM Ploiesti sunt pregătite de Simona Puiu (antrenor) şi Liliana Băescu (coordonator).
Busteni: S-au incheiat Jocurile Marii Negre pentru Veterani
Orașul Bușteni a găzduit, în perioada 7-9 octombrie, o foarte apreciată şi captivantă manifestare sportivă - Jocurile Mării Negre pentru Veterani. Evenimentul s-a desfăşurat concomitent în patru oraşe care şi-au căpătat în prezent un binemeritat şi valoros renume ca staţiuni turistice de larg interes atât pe plan intern, cât şi internaţional. Este vorba despre oraşele Varna (Bulgaria), Luleburgaz, Odessa (Ucraina). La Bușteni s-au desfășurat meciurile de fotbal și volei masculin.
Ceremonia de deschidere a avut loc în Sala Sporturilor din cartierul Silva, acolo unde s-au desfășurat și partidele de volei, România fiind reprezentată de echipa “Tricolorul LMV” din Ploiești. Meciurile de fotbal s-au ținut pe stadionul “Caraimanul” din localitate. „Jocurile Mării Negre pentru Veterani” reprezintă o manifestare devenită deja tradiţie, anul acesta desfăşurându-se ediţia cu numărul 6.
Până în prezent toate disciplinele sportive înscrise în această competiţie se disputau într-un singur oraş-gazdă. La Varna s-au desfăşurat două ediţii, Instanbulul a găzduit alte două, iar Odessa o ediţie. Competiția din acest an a fost câștigată, atât la fotbal, cât și la volei de reprezentativa Ucrainei, loturile care au reprezentat țara noastră situându-se pe locul 2 la ambele discipline.
Ploiesti: Medalii pentru gimnastele de la CSM
În competiţia gimnastelor născute în 2004, Miruna Ciocîrlan s-a impus în concursul de la măciuci şi a venit a doua la coardă, iar Daria Motângă a ocupat locul al II-lea la măciuci. La „2005”, Gabriela Constantin a ocupat poziţia secundă atât la coardă, cât şi la măciuci.
Gimnastele de la CSM Ploieşti se pregătesc, acum, pentru Campionatele Naţionale rezervate Senioarelor şi Junioarelor, ce vor avea loc în perioada 5-7 octombrie, la Bucureşti. Apoi, va urma Cupa României, din 2 noiembrie, pentru care Miruna Ciocîrlan este deja calificată şi se speră ca şi Denisa Stoian şi Livia Harcan să-şi câştige dreptul de a participa.
Ploiesti: Echipele CSM nu s-au prezentat la meciuri!
Ploiesti: Lectie deschisa la baschet, predata de antrenori sarbi
Echipa managerială a Asociaţiei Ploieşti Basketball are deosebita plăcere de a vă invita luni, 22 august, cu începere de la ora 19:30, la Sala Sporturilor Olimpia, la o lecţie deschisă predată de câţiva specialişti ai şcolii sârbe de baschet, cu privire la oportunitatea lansării unui program dedicat micuţilor cu vârsta sub 7 ani, din grădiniţele din Ploieşti.
Trei antrenori proveniţi de la echipa Sportski Klub Foka Kragujevac vor fi lectorii acestui eveniment, la care sunt aşteptaţi toţi cei interesaţi, părinţii şi, nu în ultimul rând, managerii şi direcţiunile grădiniţelor particulare şi de stat, din oraşul Ploieşti, dar şi din apropiere.
Asociaţia Ploieşti Basketball îşi exprimă dorinţa de a-şi dezvolta activitate pe acest segment, astfel încât a iniţiat un program de perfecţionare a antrenorilor şi de schimb de experienţă cu tehnicieni care fac acest lucru de 15 ani.
“Considerăm că, printr-o dezvoltare armonioasă de la o vârstă fragedă, venită în sprijnul unui bagaj elementar de cunoştinţe pe terenul de baschet, copiii noştri îşi pot croi un viitor frumos în această ramură sportivă, cu sprijinul antrenorilor şi al părinţilor”, afirma Ionut Urzeala, Manager Ploiesti Basketball.
Ploiesti: 10 medalii pentru atletii de la CSM
Atleţii de la CSM Ploieşti au participat, sâmbătă şi duminică, la Cluj, la Finala Campionatului de Seniori şi Tineret, prilej cu care au reuşit să obţină nu mai puţin de zece medalii, dintre care şase de aur, două de argint şi două de bronz. Cele mai bune evoluţii le-au avut Cristian Radu şi Andreea Timofei, care s-au întors de la Cluj cu câte cinci medalii, ambii având câte 3 de aur, pe care le-au completat, însă, diferit: Cristian Radu, cu două medalii de argint, iar Andreea Timofei, cu două medalii de bronz. Per total, a fost o prezenţă foarte bună a sportivilor pregătiţi de Augustin Iancu (coordonator), Robert Munteanu, Maria Andrei şi Florin Andrei, CSM Ploieşti fiind, într-un clasament ad-hoc, cel mai medaliat club de la competiţia din weekend.

References: CSM 
 CSM 
 CSM 
 CSM 
 CSM

 CSM 
 CSM 
 CSM

 CSM 
 CSM